Retsepti leidsin toidutarest "sõstra küpsisekoogi" nimega, aga mina asendasin punased sõstrad astelpajudega. Kook on väga magus ja mõnus on süües leida sealt hapukaid astelpajumarju.  Küpsiseid oleks võinud mõned suuremateks tükkideks jätta (mitte kõik katki pudistada)siis on tulemus ilusam.      3pakki Küpsised (eestimaised, a 180 g)  1sl Kakaopulber  100g Halvaa  200g Või  1dl Fariinsuhkur  250g kohupiimapasta  3dl Astelpaju marju    Pudista küpsised kaussi, lisa kakaopulber ja murendatud halvaa. Sulata või, lisa fariinsuhkur ja kohupiimapasta ning sega ühtlaseks. Kalla küpsistele ja sega taas. Lisa astelpajud ning sega õrnalt läbi. Vala mass küpsetuspaberile, moodusta sellest piklik vorst ja vormi tihedaks rulliks. Hoia külmkapis vähemalt 5  tundi, ent soovitatavalt üle öö. Lõika 3 cm paksusteks viiludeks.